**Položaj LGBT osoba u**  
**Portugalu**  
**República Portuguesa**| 

|  |  |
| --- | --- |
| Zastava Portugala | Zastava duginih boja |
| Zastava Portugala | Zastava duginih boja |

 |
| **Legalizacija** | Da – od 1982. |
| **Antidiskriminacioni zakoni** | Da - od 2007. |
| **Uzrast seksualne saglasnosti** | Da – izjednačen 2007 |
| **Brak** | Da – od 17. maja, 2010. |
| **Istopolna zajednica** | Da – od 2001.Istopolne zajednice u Portugalu |
| **Usvajanje** | Ne |
| **Vojska** | Da - od 1999. |
| **Zakonska promena pola** | Da - od 2011. |
| **Događaji** | Porto Pride, Lisabon Pride, Festival de Cinema Gay e Lésbico de Lisboa |
| **Gej kvartovi** | Bairro Alto |
| **Istaknute osobe** | Maria Teresinha Gomes, António Variações, Mário Cesariny de Vasconcelos, António Botto, Al Berto |
|  LGBT portal |

**LGBT osobe u Portugalu** imaju garantovana neka prava, koja uživaju heteroseksualni parovi. Nakon Salazarove diktature, portugalsko društvo postaje otvorenije prema homoseksualnosti, koja je dekriminalizovana 1982. godine, osam godina nakon Karanfilske revolucije. Portugal je priznao istopolne brakove maja, 2010. godine.

Dekriminalizacija homoseksualnosti
----------------------------------

Homoseksualnost je prvobitno dekriminalizovana 1852. godine, ali je ponovo zabranjena 1886. i portugalsko društvo je postepeno postajalo netrpeljivije prema gejevima i lezbejkama sve do kraja Salazarove diktature. Godine 1982. homoseksualnost je ponovo dekriminalizovana, a uzrast seksualne saglasnosti je izjednačen za sve na 14 godina tek 2007.

Rodni identitet/rodno izražavanje
---------------------------------

*Glavni članak: Zakonski aspekt transeksualnosti*
Diskriminacija na osnovu rodnog izražavanja je zabranjena zakonom. Zakon, takođe, priznaje formalnu promenu pola.

Istopolne zajednice
-------------------

*Glavni članak: Istopolne zajednice u Portugalu*
*União de facto* (Zajednica *de facto*) je najpre uvedena za parove različitog pola, da bi zakon bio proširen i na parove istog pola 11. maja, 2001.  Zakon daje prava vezana za porez, radne povlastice, socijalnu zaštitu i sl. nakon dve godine zajedničkog života.

Istopolni brak
--------------

*Glavni članak: Istopolni brak u Portugalu*
Istopolni brakovi su predmet debate još od izbora 2005. godine. Partije levice su davale jaku podršku donošenju ovog zakona, što je dovelo do predizbornog obećanja partija levice u kampanji pred izbore decembra 2008. da će, ukoliko budu ponovo izabrani, doneti zakon o istopolnim brakovima. Ponovo izabrana vlada sačinjena od levih stranaka je odobrila zakon decembra 2009, a zakon je prošao prvo glasanje u parlamentu 8. januara, 2010. Konačno glasanje o zakonu održano je 11. februara, 2010.. Predsednik je potpisao zakon 17. maja, 2010. godine, čime su istopolni brakovi konačno legalizovani.

Usvajanje dece od strane istopolnih parova
------------------------------------------

Zajedničko usvajanje dece je ograničeno na različlitopolne parove. Pojedinačno LGBT osobe mogu da usvoje decu. Zakon o istopolnim brakovima ne predviđa zajedničko usvajanje dece od strane istopolnih parova.

Zabrana diskriminacije
----------------------

Diskriminacija je zabranjena Zakonom o radu od 2003. godine. Ustav zabranjuje bilo kakvu diskriminaciju na osnovu seksualne orijentacije od 2004. godine. Novi Krivični zakonik od 2007. godine proširuje zabranu diskriminacije u drugim područjima. Zakon, takođe, predviđa seksualnu orijentaciju kao osnovu za zločin iz mržnje.

Društveni odnos
---------------

Portugal je generalno tolerantno društvo prema LGBT osobama. Homofobično nasilje je izuzetno retko (dva zabeležena slučaja u proteklih 15 godina).

U Lisabonu i u Portu, kao i veća turistička mesta u Algarvi (Lagos, Tavira, Albufeira) postoji razvijena gej scena sa gej barovima, klubovima, plažama i sl. U Lisabonu gej scena je smeštena u većoj koncentraciji u Bairru Altu. U Lisabonu i u Portu se održavaju godišnje parade ponosa, a Lisabon je, takođe, domaćin jednog od najvećih gej-lezbejskih filmskih festivala u Evropi, Festival de Cinema Gay e Lésbico de Lisboa, koji se održava od 1996. godine.

Vidi dalje
----------

* Politika Portugala